
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	5 octombrie 2010

	Nr.
	27/582


AVIZ

asupra proiectului de Lege pentru modificarea şi completarea Legii Arhivelor Naţionale nr.16/1996
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 459 din 14 septembrie 2010, cu proiectul de Lege pentru modificarea şi completarea Legii Arhivelor Naţionale nr.16/1996.  

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 30 septembrie 2010.

În urma finalizării dezbaterilor, membrii comisiei au hotărât, cu unanimitate de voturi, avizarea proiectului de lege cu amendamente, redate în Anexa la prezentul aviz.

La dezbaterile asupra proiectului a fost prezent domnul Dorin Dobrincu, director general al Arhivelor Naţionale.
PREŞEDINTE,




SECRETAR,



Victor Paul DOBRE



Adrian SOLOMON

Întocmit,

Consultant parlamentar Lidia VLĂDESCU

ANEXĂ
	Nr. crt.
	Text proiect de lege
	Text propus de Comisie

(autorul amendamentului)
	Motivarea

amendamentelor propuse

	1
	2.
După articolul 181 se introduc şapte noi articole, art.182-188, cu următorul cuprins:

„Art.182. - Operatorii economici pot presta servicii de păstrare, conservare, restaurare, legătorie, prelucrare arhivistică şi utilizare a documentelor cu valoare practică pe care le deţin, denumite în continuare servicii arhivistice, numai după obţinerea autorizaţiei de funcţionare din partea Arhivelor Naţionale sau a serviciilor sale judeţene/Serviciul municipiului Bucureşti, după caz.

Autorizaţia de funcţionare se eliberează, contra cost, conform prevederilor legale, pentru unul sau mai multe servicii arhivistice, dacă sunt îndeplinite cumulativ condiţiile referitoare la:

a)
competenţa profesională - operatorul economic dispune de personal angajat, cu contract de muncă, având pregătirea profesională necesară serviciilor arhivistice ce urmează a fi prestate;

b)
baza materială - operatorul economic dispune de resurse materiale suficiente, precum: echipamente, spaţii, dotări pentru personal în vederea începerii şi desfăşurării activităţilor prevăzute la alin.1;

c)
existenţa unor reglementări interne de practică arhivistică, în conformitate cu prevederile legii.


Autorizaţia de funcţionare se eliberează pentru o perioadă de 3 ani şi poate fi reînnoită pentru aceeaşi perioadă.


Autorizaţia de funcţionare se reînnoieşte obligatoriu, înainte de împlinirea perioadei prevăzute la alin.3, în cazul schimbării sediului principal, fuziunii sau divizării operatorului economic autorizat să presteze servicii arhivistice.

Pentru reînnoirea autorizaţiei de funcţionare, operatorul economic autorizat să presteze servicii arhivistice depune la Arhivele Naţionale sau la serviciile sale judeţene/Serviciul municipiului Bucureşti, după caz, documentaţia care face dovada îndeplinirii condiţiilor prevăzute la alin.2, actualizată.


	La punctul 2 art.182, alin.3 se reformulează cum urmează:


Autorizaţia de funcţionare se eliberează în termen de 30 de zile de la data depunerii solicitării de autorizare pentru o perioadă de 5 ani şi poate fi reînnoită pentru aceeaşi perioadă.






	Prevedere necesară. 

Perioada de 3 ani este prea scurtă pentru funcţionare, corelată cu importanţa activităţii desfăşurate. 

	
	Art.183.-
Autorizaţia de funcţionare se suspendă de Arhivele Naţionale sau de serviciile sale judeţene/Serviciul municipiului Bucureşti, după caz, pentru o perioadă care nu va putea depăşi 3 luni, în următoarele situaţii:

a)
când se constată că operatorul economic autorizat să presteze servicii arhivistice nu mai îndeplineşte condiţiile care au stat la baza eliberării acesteia, conform art.182 alin.2;

b)
când operatorul economic autorizat să presteze servicii arhivistice desfăşoară alte servicii arhivistice decât cele pentru care s-a eliberat autorizaţia de funcţionare;

c)
când operatorul economic autorizat să presteze servicii arhivistice a fost sancţionat contravenţional de cel puţin 3 ori într-un an, pentru fapte prevăzute de prezenta lege. 


Suspendarea autorizaţiei de funcţionare intră în vigoare în termen de 5 zile de la data notificării de către Arhivele Naţionale sau serviciile sale judeţene/Serviciul municipiului Bucureşti, după caz.


Suspendarea autorizaţiei de funcţionare constă în interzicerea dreptului operatorului economic care prestează servicii arhivistice de a încheia contracte privind prestarea de servicii arhivistice. Pe perioada suspendării şi până la data stabilită în notificarea prevăzută la alin.2, operatorul economic autorizat să presteze servicii arhivistice are obligaţia de a dispune măsurile necesare pentru înlăturarea sau încetarea situaţiilor care au stat la baza suspendării.
__


Contractele prevăzute la alin.3, încheiate pe perioada suspendării, sunt lovite de nulitate absolută.


	La punctul 2, art.183, după alin.3 se introduce un text nou, ca alin.4, cu următorul cuprins:

„Notificarea de suspendare a autorizaţiei de funcţionare poate fi atacată potrivit Legii contenciosului administrativ nr.554/2004, cu modificările şi completările ulterioare.”
Autor: deputat Ioan Cindrea
	Prevedere necesară.

	
	Art.184.-
Autorizaţia de funcţionare se retrage de către Arhivele Naţionale sau de serviciile sale judeţene/Serviciul municipiului Bucureşti, după caz, în următoarele situaţii:

a)
la cererea operatorului economic autorizat să presteze servicii arhivistice;

b)
când operatorul economic autorizat să presteze servicii arhivistice a furnizat documente conţinând informaţii eronate cu ocazia solicitării eliberării/reînnoirii autorizaţiei de funcţionare;

c)
când, la împlinirea perioadei de suspendare a autorizaţiei de funcţionare dispuse potrivit art.183 alin.1 lit.a), operatorul economic nu îndeplineşte condiţiile care au stat la baza eliberării acesteia;

d)
când operatorul economic autorizat să presteze servicii arhivistice nu respectă interdicţia stabilită la art.183 alin.3 sau nu-şi îndeplineşte obligaţiile ce îi revin până la data stabilită în notificarea comunicată de Arhivele Naţionale sau serviciile sale judeţene/Serviciul municipiului Bucureşti, după caz;

e)
în cazul suspendării autorizaţiei de funcţionare, de două ori într-un interval de un an;

f)
când operatorul economic autorizat să presteze servicii arhivistice nu a desfăşurat servicii arhivistice timp de 2 ani de la data eliberării autorizaţiei de funcţionare.


Autorizaţia de funcţionare se retrage:

a)
de la data solicitată de operatorul economic autorizat să presteze servicii arhivistice;

b)
în termen de 30 zile de la data notificării de către Arhivele Naţionale sau serviciile sale judeţene/Serviciul municipiului  Bucureşti, după caz,  în  situaţiile  prevăzute la alin.1 lit.b)-f). 


	La punctul 2, art.184, lit.b) a alin.2 se modifică după cum urmează:

“b)
în termen de 30 zile de la data notificării de către Arhivele Naţionale sau serviciile sale judeţene/Serviciul municipiului  Bucureşti, după caz,  în  situaţiile  prevăzute la alin.1 lit.b)-f). Operatorul economic poate ataca notificarea de retragere a autorizaţiei de funcţionare potrivit Legii contenciosului administrativ nr.554/2004, cu modificările şi completările ulterioare.”
Autor: deputat Ioan Cindrea


	Prevedere necesară.

